Í kjölfar velgengni hryllingsmyndarinnar Paranormal Activity 4 nú í haust , þá hafa framleiðendur ákveðið að búa til fimmtu myndina í seríunni , Paranormal Activity 5 . Fleira er ekki vitað að svo stöddu , nema að frumsýning er áætluð 25. október á næsta ári , á Halloween . Til dæmis er ekki vitað ennþá hvort að leikstjórar tveggja síðustu mynda , þeir Henry Joost og Ariel Schulman , mæti til leiks í þriðja skiptið . Paranormal Activity 2 og 3 voru báðar forsögur að fyrstu myndinni , en mynd númer 4 fjallar um hvað gerðist næst í lífi Katie og Hunter , eftir að þau hurfu . Fyrsta myndin benti til þess að yfirskilvitlega veran væri einhverskonar eltihrellis ærsladraugur sem væri ástfanginn af Katie , en það hefur breyst eftir því sem sagan hefur þróast meira . Stóru spurningarnar sem nú er ósvarað snúast um nornasamkomu einhverskonar og stóru spurninguna úr mynd númer 4 ; um Hunter og persónu hans . Paranormal Activity 4 þénaði meira en 130 milljónir Bandaríkjadala en það kostaði einungis 5 milljónir dala að gera myndina . Það er því ekki skrýtið að menn vilji halda áfram með seríuna .